'Societat Limitada' aplega prop d'un centenar de persones per commemorar el Dia de les Persones amb Discapacitat - Diari de la Discapacitat\nHomeEntitats'Societat Limitada' aplega prop d'un centenar de persones per commemorar el Dia...\nRedacció del Societat Limitada\nA l’acte també hi va assistir l’alcalde de Reus, Carles Pellicer // Foto: Societat Limitada\nEl programa de ràdio ”Societat Limitada” va voler commemorar el divendres dia 1 de desembre el Dia Internacional de la Discapacitat a la ciutat de Reus al que hi van assistir prop de noranta persones i nombroses autoritats locals.\nLa commemoració es va iniciar amb la projecció del documental “Jo també vull sexe” del programa “Sense Ficció” de TV3 que tracta el tema de sexualitat i discapacitat que encara avui es considera per molta gent un tema tabú. Montse Armengou, directora del documental present a la sala, va explicar perquè van decidir tractar aquest tema. “A les revistes que tractaven de sexualitat tot eren noies 10, nois 10, sexe 10…., nosaltres voliem enfocar-ho amb persones amb discapacitats visibles, que no tenien un cos considerat 10”. Aquesta circumstància no impedeix que moltes de les persones greument afectades per alguna discapacitat tinguin el seu desig sexual intacte.\nDesprés d’un breu debat, es va iniciar l’acte d’entrega dels “Guardons sobre Diversitat Funcional i Moviments Socials” atorgats pel programa. Els premiats van ser :\n– El programa “Sense Ficció” de TV3 pel documental citat anteriorment per haver contribuït a obrir o potencial un debat sobre el tema de la sexualitat de les persones amb diversitat funcional.\n– La iniciativa de la creació del “Diari de la Discapacitat”. Carlos Valdivia és un periodista amb discapacitat que després de valorar molts factors, va decidir tirar endavant el projecte conegut com a “Diari de la Discapacitat”. Es tracta del primer diari digital d’actualitat a Catalunya que tracta exclusivament sobre la temàtica de la discapacitat i la diversitat funcional, on es poden trobar noticies d’aquest àmbit en gairebé en totes les seccions pròpies d’un diari. També s’ha valorat per atorgar aquest reconeixement la iniciativa empresarial que ha comportat la posada en marxa d’aquest nou mitjà de comunicació.\n– L’Associació “Padel amb tu” per emprar, principalment, l’esport del pàdel i també d’altres activitats adaptades de contingut lúdic-esportiu, com a eines inclusives i rehabilitadores en sentit integral de les persones amb diversitat funcional.\n– La Fundació Formació i Treball per contribuir a facilitar l’accés al mercat laboral de persones en risc d’exclusió social alhora que gestionar i dignificar l’entrega de productes de primera necessitat a famílies amb escassos recursos econòmics, utilitzant entre altres eines, la formació per al treball.\nClub Gimnàstic Tarragona / Genuine i Reus Deportiu / Genuine per haver decidit ambdós clubs participar a “LaLiga Genuine” i fomentar la normalització de la pràctica del futbol entre les persones amb discapacitats intel·lectuals.\nDurant el decurs de l’acte també es van donar 3 premis en metàl·lic atorgats per l’Obra Social La Caixa a les entitats “Padel amb tu”; Club Esportiu Taller Baix Camp i l’Associació Síndrome de Down.\nLa commemoració del 3 de desembre a la ciutat de Reus va finalitzar el dissabte dia 2 amb un acte institucional en el que van parlar (a més de les autoritats) una persona invident en nom de l’ONCE que va parlar de les dificultats que pot tenir una persona cega per gaudir de la cultura (el 2017 la ciutat de Reus és Capital de la Cultura Catalana) i diversos representants de la Colla “Castellers de la Il·lusió” de Valls.\nPrevious articleNomés el 23% de les persones amb discapacitat té feina, enfront del 61% de la població general\nNext articleÉs necessari seguir commemorant el 3-D?


Una sentència anul·la l'acord de l'Ajuntament de Tenerife per penjar la bandera tricolor canària, que utilitzen grups independentistes\nL'estelada al balcó de l'Ajuntament de Manresa, abans de ser retirada / ACN\nBarcelonaEl Tribunal Suprem veta l’ús de banderes "no oficials" en edificis públics, una prohibició que abastaria qualsevol expressió política, des d'estelades fins a banderes multicolor. La decisió queda establerta arran d'una sentència dictada per la sala contenciosa administrativa número 3 que anul·la un acord de l’Ajuntament de Santa Cruz de Tenerife per exhibir al consistori la bandera tricolor canària amb set estrelles verdes, que utilitzen grups independentistes.\nSegons el text, no és "compatible amb el marc constitucional i legal vigent" ni amb "el deure d'objectivitat i neutralitat de les administracions" l'ús de banderes no oficials a l'exterior d'edificis i espais públics, encara que sigui ocasionalment ni en el cas que convisquin "amb la bandera d'Espanya i les altres instituïdes legalment o estatutàriament".\nEn el cas de la bandera tricolor canària penjada a l'Ajuntament de Tenerife, el tribunal considera que es va incomplir l'ordenament jurídic perquè "no és la bandera oficial i, per tant, no se li pot atribuir la representativitat del poble canari com defensa l'Ajuntament".\nDe fet, la sentència respon a un recurs presentat per l'advocat de l'Estat contra una sentència anterior del Tribunal Superior de Justícia de les Canàries del novembre del 2017, que va donar la raó a l'ajuntament tinerfenc perquè considerava que hissar una bandera no oficial a la vorera exterior de l'edifici en un mastil auxiliar era legal.\nEl consistori havia arribat a l'acord de penjar la bandera el 2016 com a "símbol col·lectiu amb el qual el poble canari se sent representat", "expressió de les lluites històriques que han tingut lloc a l'arxipèlag a favor de la instauració de la democràcia, la llibertat i la consecució de més quotes de benestar per a la gent, així com a favor de la construcció d'una més gran germandat entre illes".\nTorra afirma que "cap tribunal ni estat" pot prohibir la bandera LGTBI o l'estelada\nEl president de la Generalitat, Quim Torra, ha reaccionat a la sentència defensant que "cap tribunal ni cap estat" pot prohibir la bandera LGTBI o l'estelada. Així ha contestat el cap de l'executiu a la sentència del Tribunal Suprem que prohibeix els símbols no oficials als edificis públics. Torra ha donat suport a l'alcalde de Celrà, que ha penjat a Twitter una foto de la façana de l'Ajuntament amb la bandera LGTBI i l'estelada.\nTotalment d’acord. Ni cap tribunal, ni cap estat. https://t.co/DzTdcXIxTF\n— Quim Torra i Pla (@QuimTorraiPla) 1 de junio de 2020\nDe fet, Torra ha estat condemnat per desobediència per part del Tribuna de Justícia de Catalunya per no despenjar un símbol no oficial. Durant la campanya electoral de les eleccions espanyoles la Junta Electoral Central el va instar a retirar el llaç groc del Palau de la Generalitat i ell s'hi va negar. Com a conseqüència d'això, la Fiscalia va interposar una querella contra el cap de l'executiu i el TSJC l'ha inhabilitat per a l'exercici del seu càrrec. Torra ha recorregut al Suprem i ara està pendent que es pronunciï.\nEm demanen una inhabilitació de 18 mesos i una multa per complir el meu deure com a President. He estat desposseït de la meva condició de diputat. Sí, això ha passat per reclamar la llibertat dels presos polítics i exiliats. pic.twitter.com/eSkbQaemOz\nTambé el vicepresident del Parlament, Josep Costa, s'ha manifestat en contra de la resolució. A través de Twitter ha dit que les primeres banderes que es van prohibir van ser les estelades, i que aleshores no hi va haver queixes més enllà de les que va pronunciar el col·lectiu independentista. Marta Vilalta (ERC) ha titllat la sentència d'"atac a la llibertat d'expressió".\nTribunal Suprem BANDERES\nL'Estat acorda els nous col·lectius que caldrà vacunar quan hi hagi "més disponibilitat de dosis"


Josep Lluís Cleries serà el nou conseller de Benestar i Família del govern d'Artur Mas\nUn cristià de base dirigirà la política social del nou gabinet d'Artur Mas. Nascut a Lleida el 1956, Cleries va ser gerent de l'Institut Català del Voluntariat (Incavol) i està acreditat com a director i monitor d'activitats d'educació en el lleure infantil i juvenil. Forjat en els esplais d'índole cristiana, fa més de trenta anys que participa en l'associacionisme juvenil, i el 1974 va fundar el grup de la parròquia de Vallirana. També ha estat president de Coordinació Catalana de Colònies, Esplais i Centres d'Esplai (1987-1992), president del Moviment de Centres d'Esplai Cristians (1986-1992) i vicepresident de la Fundació Pere Tarrés (1990-1992), a més de ser fundador de la Coordinadora Catalana al Servei de la Infància (1989-1992).\n24/12/2010 - 19.01 Actualitzat 28/12/2010 - 15.15\nImatge d'arxiu del diputat de CiU al Parlament de Catalunya, Josep Lluís Cleries\nJosep Lluís Cleries és enginyer industrial, diplomat en funció general a l'administració pública per ESADE i diplomat en desenvolupament directiu a l'administració per l'IESE. També és director d'activitats d'educació en el lleure infantil i juvenil per l'Institut Pere Tarrés.\nLa seva implicació en moviments d'arrel cristiana l'ha dut a ser membre de la comissió executiva del Secretariat Interdiocesà de Pastoral de Joventut de Catalunya i Balears (1989-1992), president de la comissió arxidiocesana per a l'acolliment, les celebracions litúrgiques i la informació religiosa durant els Jocs Olímpics i Paralímpics a Barcelona, i coordinador de l'Aplec de l'Esperit Sant dels Bisbats de Catalunya i Balears.\nCleries va ser director general d'Acció Cívica en l'última etapa de la presidència de Jordi Pujol i durant aquests anys ha estat el diputat de CiU especialitzat en la matèria. A Convergència també s'encarrega de pivotar les polítiques socials i d'atenció a les famílies.\nEl nou conseller de Benestar i Família és un vell conegut en l'àmbit que ara dirigirà. En les dues últimes legislatures Cleries ha estat diputat i ha fiscalitzat amb bel·ligerància les polítiques del tripartit en aquesta matèria. En els últims quatre anys ha fet una dura oposició a la republicana Carme Capdevila, consellera d'Acció Social i Ciutadania. Un dels temes en què ha estat més bel·ligerant ha estat el desplegament de la llei de dependència.


La Festa de la Mare de Déu de la Salut es promociona a València – RiberaTV\nLa Festa de la Mare de Déu de la Salut es promociona a València\nUna xicoteta exposició fotogràfica sobra la Festa de la Mare de Déu de la Salut s’ha instal·lat al carrer Poeta Querol de València en l’Oficina de Promoció de Turisme València amb l’objectiu de donar a conéixer aquesta tradició declarada Patrimoni de la Humanitat per la Unesco. La capital està repleta de visitants estrangers durant aquestos dies d’estiu i és una oportunitat única per a promocionar la festa i el turisme cultural d’Algemesí més enllà de les nostres fronteres.\nDes de hui, dimecres 16 d’agost, fins al pròxim dissabte, el Museu Valencià de la Festa estarà informant durant el matí i la vesprada a tot el que s’arrime al punt d’informació sobre les múltiples alternatives turístiques que es poden gaudir a Algemesí. Cal recordar que la celebració de la Mare de Déu de la Salut està pròxima en el calendari i és el moment perfecte per a atraure a visitant i curiosos, interessats en el turisme cultural.\nA més, es mostrarà l’oferta turística amb la qual compta Algemesí durant tot l’any, com la Basílica de Sant Jaume, les diverses exposicions del Museu de la Festa, l’arquitectura dels seus carrers, la seua gastronomia o els seus paratges naturals, entre d’altres. També es promocionarà l’Assemblea General de la ICCN 2018, que tindrà lloc a Algemesí aquest setembre durant la Festa de la Mare de Déu i que durà a terres valencianes a més de 60 representants internacionals. Sens dubte, és l’ocasió perfecta per a mostrar tot el potencial d’Algemesí i la zona de la Ribera als millers de turistes que inunden aquests dies València.\nLa Festa de la Mare de Déu de la Salut es promociona a València added by Ribera Televisió on 16 Agost, 2018


Riure per no plorar: Acudits d'arreu del món contra el poder i la violència - 7agen\nAcudits d’arreu del món contra el poder i la violència\nAquest volum aplega els millors acudits populars contra dictadors, dèspotes i´éssers similars que han circulat arreu del món als segles XX i XXI. Hitler, Stalin, Mussolini, Franco, els caps militars sud-americans, Reagan, Bush, Trump, Putin, grans banquers, economistes neoliberals i companyia han fet estralls al món, i una de les millors maneres de respondre’ls és amb una rialla.\nVet aquí una crònica de la resistència des de la perspectiva humorística, una mostra de la capacitat humana de sobreviure a través dels acudits. Un llibre que complementa el volum d’humor literari antiautoritari publicat per aquesta mateixa editorial, Rialles Insubmises.\n· El deute extern no es pagarà amb la fam de la gent. Els creditors només accepten dòlars.\n· El govern està guanyant la guerra contra la pobresa. Els ministres no paren d’enriquir-se.\n· Quina diferència hi ha entre els atemptats de l’11/9 al World Trade Center i una vaca? Una vaca no es pot munyir més de deu anys.\n40 il·lustracions i fotografies de personatges


XUIA TEAM: d’abril 2016\nDISSABTE 9 Abril 2016\nRUTA DE LES 10 ERMITES-STA.COLOMA FARNERS (65 KM - IBP 145)\nLa ruta està correctament senyalitzada amb marques de color blanc. La ruta de les 10 ermites ha estat pensada per recórrer-la en tres dies caminant, amb els itineraris marcats. Aquesta ruta es pot realitzar a peu, amb bicicleta o amb cavall. Però també es poden fer sortides matinals d'ermita a ermita, després d'accedir amb cotxe a l'ermita on es vulgui començar el recorregut. No hi ha cap recorregut parcial però passa per diversos termes municipals.\nEl recorregut de "La ruta de les 10 ermites" abraça l'extrem sud del Massís de les Guilleries i transcorre pel sector nord-est de la comarca de La Selva. Es tracta d'un recorregut circular d'uns 66 quilòmetres i amb un desnivell acumulat de 2.000 metres. L'altura màxima és de 920 metres i l'altura mínima és de 124 metres.\nLa ruta té una dificultat alta degut a la durada (unes 6:30 hores pedalant), no té trams tècnics. El tram més complicat és entre l'ermita 5 (St.Miquel de Cladells) i la 6 (Sta.Margarida de Vallors), amb unes fortes pendents durant uns 6 km. Gairebé tota la ruta és cicable, menys un petit corriol que s'enfila fins a l'ermita 2 (Argimon), i una baixada molt tècnica després\nNosaltres ens varem parar a dinar al restaurant del Subirà (km.40), per continuar la ruta després de recuperar forces... (recomanable menú d cap de setmana x uns 20€).\nDesprés queda fer un desnivell de 250 mts per pujar a Sta.Bàrbara i els últims 15 km són tots de baixada.\nERMITES DE LA RUTA:\n1-Mare de Déu de Farners Santa Coloma de Farners 386 metres\n2-Mare de Déu d'Argimon Riudarenes 464 metres\n3-Sant Pere Cercada Santa Coloma de Farners 416 metres\n4-Santa Victòria de Sauleda Santa Coloma de Farners 588 metres\n5-Sant Miquel de Cladells Santa Coloma de Farners 445 metres\n6-Santa Margarida de Vallors Sant Hilari Sacalm 666 metres\n7-Mare de Déu del Pedró Sant Hilari Sacalm 914 metres\n8-Santa Creu d'Horta Osor 705 metres\n9-Santa Bàrbara Anglès 864 metres\n10-Sant Andreu de Castanyet Santa Coloma de Farners 246 metres\nDISSABTE 9 Abril 2016 RUTA DE LES 10 ERMITES-STA....


PERDEDORS - Diari de Girona\nramón punset 07.07.2013 | 00:00\nImpressiona comprovar com poden caure ben avall els qui tenien, o imaginaven tenir, vocació d'herois. Algú decideix abandonar una existència normal i embarcar-se en una aventura espiritual d'abnegació absoluta, de complet lliurament als altres, deixant rere seu família, amics, potser un prometedor itinerari professional. Assumeix a més renúncies vitals enormes, especialment en els camps de l'afectivitat i de la llibertat personal, oferint a una confessió religiosa obediència sense condicions. Després de molts anys de sacrificis i carències, les privacions emocionals li juguen a aquest algú una mala passada i es converteix en un abusador crònic; o bé el debilitament d'una fe que no troba resposta prou càlida al seu interior el condueix, com a sublimació o compensació, a buscar fonamentalment la promoció burocràtica, el "cursus honorum" institucional i el poder de dominar i imposar a altres la cega subordinació que ell ha hagut d'acceptar com una de les peces capitals de la contextura heroica. Perd així una vida que, iniciada com una febril aposta de generositat, es desenvolupa i conclou com una experiència humana absurda i patètica.\nEl mateix els va passar als revolucionaris professionals que van rebutjar la més mínima comoditat individual per lluitar per la llibertat i la fraternitat humanes i van acabar de funcionaris d'un aparell repressor d'aquests ideals. A Vida y destino, de Vassili Grossman, un veterà bolxevic que havia consagrat tots els seus afanys a la construcció del socialisme acaba per adonar-se de la distopia realment aconseguida: el monstre estalinista. Per una cruel ironia, aquesta percepció d'allò en què verdaderament s'ha convertit li arriba al vell revolucionari, pres en un camp de concentració alemany, quan un oficial de les SS el tracta amb la cordialitat verinosa d'un col·lega, fins i tot dirigint-se a ell com a "mestre", ja que tots dos han combatut, al cap i a la fi, per un mateix tipus de revolució: la que condueix al poder terrorista total. "No existeixen abismes entre nosaltres", li diu el nazi. "Som formes diferents d'una mateixa essència: l'Estat de Partit". Més encara, afegeix: si el nacionalisme és la força més poderosa del segle XX, l'ànima de la nostra època, el socialisme en un sol país constitueix l'expressió suprema del nacionalisme.\nSí, certament, quina vida més perduda! Pitjor encara: quina llàstima haver nascut per cometre errors tan tràgics! El mateix devia sentir Judes, la mort del qual va ser un acte de grandesa, l'últim reconeixement i homenatge a un projecte inicial heroic, potser la restauració del regne d'Israel i l'alliberament messiànic de l'ocupació romana, una cosa estrictament immanent ben allunyada del propòsit de Jesús de Nazaret. Cosa que, d'altra banda, revelaria la incompatibilitat des del principi entre nacionalisme i cristianisme.\nHi ha, no obstant això, en aquesta classe de perdedors un altruisme originari la derrota del qual commou. Com a cercadors de significat existencial van fer apostes personals màximes. Es van llançar a les turbulentes aigües de les passions humanes perquè van creure veure (dos verbs la proximitat dels quals ho expressa tot) el paradís en l'altra riba. Van demostrar amb tal decisió una ambició admirable, però -i vet aquí el que esglaia- van fracassar i van acabar per viure de manera mediocre i filistea, quan no de manera envilida i moralment miserable, o fins i tot criminal.\nUn exemple molt diferent de perdedor, menys patètic, és el de Barack Obama. Obama perdedor? No és el primer president nord-americà d'origen afroamericà? Sí, però és que el repte no consistia únicament que un negre ocupés el Despatx Oval, amb ser això un esperó per a la integració racial. Consistia abans que res a ser un bon president. Ser negre, dona, homosexual o pell vermella no ho garanteix. Obama tenia un projecte transformador -"yes, we can"- en l'ordre social (sistema sanitari universal, legalització dels milions d'immigrants clandestins, etc.), en el terreny de les llibertats i en la política exterior. Era i és un orador summament brillant, però també un polític tremendament contemporitzador. Ell anomena a aquesta fluixesa "bipartidisme" (el que nosaltres denominaríem com a "centrisme"), per oposició al sectarisme partidista, però en realitat és la martingala d'un polític professional, molt bregat en els secrets de la maquinària regional (Illinois) i nacional.\nEl pitjor resulta que un distingit exalumne de la Facultat de Dret de Harvard, de la famosa revista de la qual va ser director, mantingui obert aquest horror totalitari de Guantánamo, ordeni assassinats selectius a l'estranger, fins i tot de ciutadans nord-americans, sotmeti a control les converses dels periodistes, espiï els seus mateixos aliats i vigili les comunicacions informàtiques de tot el món ("yes, we scan"). Transmutada o dividida la seva personalitat (Obabush), ha arribat a afirmar que "no es pot tenir el màxim de seguretat amb el màxim de llibertat". Però, què dimonis ensenyen a Harvard? Aquest home, a qui la fortuna política li ha somrigut tant, ha interioritzat de tal manera el sistema de valors WASP (blanc, anglosaxó, protestant) en la seva degeneració actual, pròxima al reduccionisme mental i ideològic "afrikaner", que es comporta ja com un texà de classe adinerada. Aquí tenim la barroeria imperialista amb què està manejant en les relacions exteriors el cas Snowden. Què pensaran ara els que, a penes arribat a la Casa Blanca i sense cap altre mèrit que la il·lusió que la seva elecció va despertar a tot el món, li van atorgar el Premi Nobel de la Pau?\nFinalment, hi ha els perdedors en sentit estricte, és a dir, els de sempre. Fixem-nos, amb un nus al coll, en un d'ells: aquest nen d'una escola de Girona que li explica a la seva professora: "Avui per esmorzar porto l'entrepà màgic: pa amb pa. I jo decideixo què porta dins". Mentrestant, i enfront d'aquest "deure" de decidir d'un noi que pateix gana o malnutrició, els dirigents catalans inverteixen milions en l'èxit d'una altra decisió com a "dret".


Restaurants a Monjuïc - Poble Espanyol\nRestaurants a Monjuïc\nCuina catalana tradicional d'arrels mediterrànies, amb plats característics del receptari català i productes autòctons acompanyats d'una bona selecció de vins. Especialitat en arrossos, bacallà i carns a la brasa.\nCuina catalana i mediterrània basada en productes de la terra, a la Plaça Major, amb una agradable terrassa.\nRestaurant de fusió gastronòmica Gallego/Mexicana, dels ingredients, tècniques i tradicions neix la cuina de MexGal. Amb l'alta qualitat de les matèries primeres Gallegues; el blat de moro, tomàquet, alvocat, chile i frijoles tan Mexicans, hem creat amb gust i tot el sabor de tots dos territoris, plats que desitgem que gaudeixin en un ambient tranquil i agradable.


Bateig gaiates | Sequiol.es\nEntrem en la recta final. La Setmana Gran està molt a la vora i prova d’això és el moviment que es genera al voltant dels magatzems municipals on es van construint les diferents Gaiates.\nSequiol va triar el diumenge 3 de març – a vint dies de l’inici de festes- per a batejar a les seues dues Gaiates. “Sequiota de llum, font de lluminàries” i “Ramell il•luminat” eren els lemes amb els quals Andrea, Natalia i Marc batejarien les dues obres concebudes per Jose Vicente Monroig –la major- i Javier Rodríguez –la infantil- i construïdes pel magnífic elenc de “professionals de l’escorxador” de què disposa Sequiol.\nEl preceptiu bany de cava a totes dues Gaiates, de mans dels nostres màxims representants per a la Magdalena 2019, va precedir a l’encés d’aquestes, àdhuc inacabades però que ja deixaven veure el magnífic treball realitzat i entrellucaven uns resultats molt esperançadors.\nTotes dues Comissions, major i infantil, abillades amb les seues millors gales, amb els seus vestits de llauradors, van acompanyar a Natalia, Marc i Andrea, aprofitant l’ocasió per a immortalitzar el moment per a la posteritat.\nNombrós públic va voler acompanyar a Sequiol en aquest emotiu acte; una primera posada de llarg de nostres Gaiates de cara a lluir les seues millors gales la nit del tercer diumenge de Quaresma quan, després de la Tornà, irradiaran la seua llum pels carrers de la nostra Ciutat.\nLa festa es va traslladar a la seu del Sequiol on comissionats i amics van gaudir d’una animada jornada. I en els magatzems, les Gaiates seguien el seu lent però imparable creixement darrere de l’excel•lència amb què Sequiol realitza les seues obres.


L'Ajuntament de Caldetes modernitza i millora l'aspecte de la via pública - Impulsa, la plataforma que connecta fabricants i administració local\nL'Ajuntament de Caldetes modernitza i millora l'aspecte de la via pública\nEl Ple va aprovar el concurs per a la recollida de brossa i la neteja viària i de platges, que presenta novetats importants.\nCaldes d’Estrac va aprovar les bases i la convocatòria del concurs per a la concessió dels serveis de via pública que, com a novetat principal, modifica el sistema de recollida (que passarà a ser lateral) de manera que permeti reduir el nombre de contenidors a la via pública (dels 70 actuals, als 30 previstos). Amb el nou sistema els contenidors seran de major capacitat (els actuals són de 1.000-1.500 litres i els nous seran de més de 3.000 litres). D’aquesta manera es pretén dignificar més la imatge dels carrers i places de Caldes.\nPel que fa la recollida i tractament de la brossa, el concurs preveu mecanismes de control municipal sobre la gestió de l’empresa que en resulti concessionària, per evitar la repetició d’incidents com els que es varen detectar ara fa tres anys. També s’introdueix la recollida de la fracció orgànica, que ja hauria de ser vigent però que es va haver de retardar justament per raó de les irregularitats descobertes l’any 2009.\nRespecte la neteja viària i de platges, el concurs demana a les empreses que s’hi presentin la presentació d’un pla de treball que fixi ben bé la feina que s’ha de fer en cada moment i en cada lloc durant tot l’any, així com l’aportació de maquinària i personal que faciliti els objectius a aconseguir, que no són altres que els de millorar l’aspecte (visual, higiènic i sanitari) dels carrers i platges del municipi.\nEl preu de sortida de la licitació és de 5.250.000€ per 10 anys de vigència, si bé les empreses hauran de presentar ofertes a la baixa. Aquest preu no inclou el que costa tractar la brossa a la Planta de Tractament de Residus de Mataró, ni les liquidacions que s’obtenen per a la recollida selectiva (vidre, paper, cartró, etc).\nSi tot va com ha d’anar, s’espera poder adjudicar el servei a finals del mes de juliol, per així poder determinar després, d’acord amb l’empresa concessionària, el calendari d’aplicació de les millores que inclourà també, la necessària campanya de divulgació als veïns i veïnes de Caldes.\nLa facturació fraudulenta de tones de brossa provinents d’altres municipis, va obligar l’Ajuntament a rescatar la concessió l’any 2009\nA mitjan del 2009, el govern municipal va poder confirmar que l’empresa que recollia la brossa portava a la Planta de Tractament de Residus de Mataró, tones i tones de brossa que no eren de Caldes, tot afirmant que sí ho eren i, per tant, obligant a l’Ajuntament a pagar un tractament que no li corresponia.\nLes dades obtingudes des de llavors confirmen que aquesta estafa es va produir durant molts anys i que el càlcul de perjudici econòmic ocasionat arriba a xifres escandaloses, perquè a més del sobrecost que representa pagar per tones de més, també s’ha de comptar que l’Ajuntament rebia una penalització econòmica per superar les xifres de tractament que teòricament li corresponien.\nCom a exemple, cal destacar que l’any 2011 s’han recollit 1.419 Tones, i al 2010, 1.505, mentre que en anys anteriors, la brossa que l’empresa aportava dient que era de Caldes superava gairebé sempre les 2.000 tones/any.\nEls càlculs més realistes que s’han fet des dels Serveis Tècnics Municipals valoren en quasi 1.000.000 € el que s’ha pagat de més durant els anys que ha durat la presumpta estafa (des del 1994) que, en aquests moments, es troba sota instrucció judicial ja que l’Ajuntament ha demandat l’empresa que ho feia, STR Mare Nostrum SL, i no descarta depurar altres responsabilitats dels qui no van saber veure –per acció o per omissió- aquesta presumpta estafa.\nDurant molts anys, les xifres estadístiques havien situat Caldes com un dels municipis que produïa més brossa per habitant: 2,72 kg/habitant/dia. El 3er promig més elevat del Maresme. Després de la intervenció, el canvi ha estat substancial, amb 1,21 kg/habitant/dia, plenament d’acord amb la mitjana de pobles de la comarca.\nAra, tres anys després, la nova licitació del servei de recollida de residus i de neteja viària i de platges, permetrà que Caldes faci un salt endavant en la seva qualitat de vida i de respecte per l’entorn i deixi enrere aquest desafortunat episodi que tant de mal ha ocasionat a la seva imatge i a l’interès dels seus veïns i veïnes, que durant anys han pagat el que no els hi corresponia.\nUn procés de participació obert a tothom\nL'Ajuntament va obrir un procés de participació obert a la ciutadania per a escollir el nou model de recollida de residus. En aquest procés, que es va reunir dues vegades, van participar membres del govern, veïns i veïnes de Caldes que s’hi van adherir i, com a representant del grup del PSC, el regidor Víctor Pastor.\nEn el transcurs de la primera reunió, la comissió va decidir quin seria el model de recollida de la brossa i es va optar per l’opció que ara es treu a licitació. Tots els presents van estar d’acord doncs en la reducció de punts de recollida en augmentar la capacitat dels contenidors. Fins i tot, en el cas del regidor del PSC, es va donar suport a la decisió, oferint la col•laboració en trobar la nova situació d’aquests punts de recollida.


Per què Europa ha d'acceptar un referèndum a Catalunya »Vots de Catalunya | AGENDA SOBIRANISTA\nEscrit per CVadmin . Publicat a Notícies Presentació EN\nVILAWEB – Comunicat elaborat pel Col·lectiu Emma al qual el Col·lectiu de Praga i Col·lectiu Wilson s'adhereixen igualment\nThe Els catalans tenen greus queixes històriques respecte a Espanya que han esdevingut molt pitjors en els últims anys. La negativa de l'executiu espanyol a dialogar i fins i tot no considerar les propostes procedents de l'executiu català, incloent un intent honest de renegociar l'estatut d'autonomia de 1979, va acabar amb un estancament. A principis de 2005 es va redactar i aprovar un nou text de l'estatut pel Parlament de Catalunya. A continuació, aquest text va ser examinat i aprovat per les Corts espanyoles, però només després que moltes de les disposicions essencials s'havien purgat o simplement es van retirar. Finalment, aquest bon text va ser votat pels catalans dimitits mitjançant un referèndum. No obstant això, el 2010, un Tribunal Constitucional Neutral molt neutral havia dictaminat que diversos articles del dit estatut, aprovats i ratificats dues vegades, eren inconstitucionals i que moltes altres disposicions havien d'interpretar-se de forma restrictiva. A la pràctica, el text resultant en comptes de millorar l'estatut de 1979 va servir per limitar els poders del govern català i tot el procediment va demostrar la manca de voluntat del costat espanyol d'adoptar mesures en aquesta direcció . Va ser en aquest punt que es va fer evident que l'administració de l'Estat utilitza el sistema territorial vigent, establert el 1978 després d'un llarg període de centralisme i dictadura, per perpetuar l'estatut de minoria permanent dels catalans a Espanya. Avui en dia, un nombre creixent de catalans creuen que els assumptes que afecten el territori i la seva població són gestionats per Madrid sense tenir en compte les seves necessitats i sovint contra els seus interessos més bàsics. Més i més d'ells ara han perdut tota l'esperança de ser tractats de manera justa en el marc de l'Estat espanyol.\nEl govern català s'ha compromès a fer un referèndum sobre la qüestió de les relacions entre la societat i la societat. El català ha d'establir amb Espanya: romandre en la situació actual de subordinació política o constituir una nació catalana independent. Aquest és el camí triat per Quebec el 1995 i per Escòcia el 2014 i respectat pels governs de Canadà i el Regne Unit. D'altra banda, en nom d'una interpretació restrictiva, per no dir parcial, de la Constitució, les autoritats espanyoles han declarat il·legal el referèndum i estan disposades a fer tot el possible per evitar-ho. De moment, es dediquen a fer que els preparatius siguin impossibles. Davant supòsits actes de desobediència dels representants catalans elegits pels ciutadans, les institucions estatals semblen voler tornar a les accions de la dictadura, fins al punt que les bases que permeten l'existència d'un govern democràtic estan en perill.\nLa coalició que regula Catalunya ha expressat la seva ferma voluntat de celebrar el referèndum. Aquesta fermesa no s'ha de veure com un repte, sinó com un acte democràtic. Els líders es limiten a complir el mandat que els han confiat centenars de milers i fins i tot milions de manifestants que han desfilat pacíficament des del 2010; pels dos milions tres-cents mil vots obtinguts durant la consulta simbòlica de novembre de 2014; pels gairebé dos milions de vots que van donar majoria absoluta a les forces polítiques independentistes en les eleccions catalanes de setembre de 2015; finalment, molt important, per tres quartes parts de la població catalana que, segons les enquestes d'opinió, estan a favor de celebrar el referèndum, independentment de la seva intenció de votar sobre el tema. Els catalans han de determinar el futur col·lectiu de la seva societat i preguntar-los directament que la qüestió és l'única manera raonable de conèixer l'opinió de tothom sobre una qüestió absolutament fonamental.\nDesprés de tot, un referèndum és una bona solució per a tothom Per als catalans, sens dubte perquè, sigui quin sigui el resultat, servirà per obrir un diàleg sobre l'establiment d'una nova relació amb Espanya, basada en el reconeixement dels seus drets com a persones, inclòs el dret a per determinar en última instància els termes d'aquesta relació.\nUn referèndum pot resultar beneficiós també per a Espanya, ja que obligarà el seu govern i altres forces polítiques a repensar els fonaments del règim introduït el 1978. Aquest és el resultat d'una transició de la dictadura a la democràcia, concebuda i posada en marxa per quadres polítics del règim franquista. Un resultat satisfactori de la qüestió catalana donaria a la societat espanyola l'oportunitat d'alliberar-se d'una vegada per totes de les fantasies del seu passat autoritari i enfrontar-se finalment a les anomalies d'un sistema polític severament condicionat pels seus orígens. [19659007FinalmentaquestreferèndumseràboperaEuropaEnprimerllocperraonspràctiquesresolentunproblemasecularques'agreujaràsihoignoremil'enxifraperquèesconvertiràenunnoufrontd'inestabilitataescalacontinentalEnsegonllocimésimportantperunasimpleqüestiódeprincipiEnunmomentenquèelmónpolíticviuenmigdelesincertesescreixentsmentreelprojecteeuropeuésqüestionatfinsitotrebutjatperdiferentspartitspolíticsicapesdelapoblaciól'actituddelscatalansdecididamentproeuropeusprofundamentlligatsalsprincipisdemocràticsisempreatentsareclamacionspacífiques-s'hadedemostrarcomunexempledel'únicamaneraacceptablederesoldrelesdiferènciesentrepaïsosinacionsdelsEstats\nTard o d'hora tots els països europeus i les seves institucions haurà de decidir sobre aquest tema. Les legítimes aspiracions dels catalans de ser reconegudes com una nació històrica amb tots els drets col·lectius que se'n deriven són una qüestió de democràcia; que la seva lluita constant i pacífica és recompensada és una qüestió de justícia\nEs tracta d'un comunicat elaborat pel Col·lectiu Emma al que el Col·lectiu de Praga i Wilson s'adhereixen també als seus.\nhttp://www.vilaweb.cat/ noticies / LEurope per què, ha de-tenir-a-referèndum a Catalunya /


Amb un una carbassa mitjana es pot fer un àpat excel·lent\nGuisats de carbassa amb Fra Valentí Serra\nEn acabar el temps hivernal arriben uns dies molt adients per cuinar la carbassa, ja sigui per menjar-la a guisa d’escudella en una sopa ben cremosa, ja sigui degustar-la en forma de pastissets. La carbassa és oriünda d’Amèrica i té nombroses varietats: a la cuina catalana són molt apreciades les que es cullen a la tardor i a l’hivern, ja que és una hortalissa que gaudeix de nombroses propietats vitamíniques i digestives. El seu preu al mercat és força assequible i hom pot cuinar-la de moltes maneres: bullida, estofada, en escudella, en consomé, en forma de pastissets…\nAmb un una carbassa mitjana es pot fer un àpat excel·lent si, després de pelar-la bé es talla a trossos ben menuts, “que hauràs de salpebrar i barrejar amb ceba picada i amb porros picats; després ho poses en una cassola on, a foc lent, has d’haver sofregit força ceba i on has d’afegir una mica de brou de verdures i deixar-ho coure durant mitja hora fins que la carbassa s’hagi estovat, i ben aviat ho tindràs llest per dur-ho a taula, i ho pots reforçar aquesta sopa de carbassa amb bolets confitats” (Receptari, s. d.). També es pot combinar la crema de carbassa espessida amb llenties prèviament cuites, ben amanides, amb oli d’oliva.\nLa carbassa fa una bona aportació a l’organisme d’hidrats de carboni i proporciona una moderada quantitat de fibra que és molt beneficiosa per regular el trànsit intestinal. A més, la carbassa conté una gran riquesa de minerals, com ara potassi, que li proporcionen un important efecte diürètic. Estudis recents han posat de manifest que la polpa de la carbassa exerceix una acció suavitzant i protectora de la capa interna de l’estómac, que la fa molt apta per a cuinar-la en forma de crema. En efecte, a mesura que baixen les temperatures, són plaents els plats calents com ara les sopes i les cremes de verdura i, també, alguns plats més forts que no pas la carbassa, com ara la llengua de vedella estofada que, una volta netejada i bullida, caldrà enrossir la llengua a la cassola i, quan el color sigui ben uniforme, s’ha de posar dins de l’oli de la cassola la ceba tallada a rodanxes i alguns alls pelats. Seguidament cal incorporar el suc de tomàquet, el vi blanc i algun brot d’orenga o de farigola, i tenir-ho al foc en una cocció suau fins que estigui a punt de dur-lo a taula, que és una menja molt estimada en temps hivernal.\nCal assenyalar que un bon complement alimentari en la dieta del temps de tardor és menjar la carbassa a les postres com a pastís, que hom podrà elaborar amb pasta de carbassa, rovells d’ou, farina, una mica de llevat, sucre de canya, un tros de canyella, la pela d’una taronja i d’una llimona ben ratllades, oli d’oliva i un bon grapat de nous trossejades per afegir a la pasta amb destinació al forn. Allà hi ha de romandre fins que estigui cuita i al seu punt, i hom la podrà menjar quan s’hagi refredat una mica. El mes vinent us vull parlar sobre els guisats de peix.


Agència Immobiliària Lloret de Mar | Propietats De Luxe En Venda Lloret de Mar\nImmobiliària De Luxe En Venda a Blanes, Lloret de Mar o Tossa de Mar - Costa Brava Sud\nLa benvinguda a la Costa Brava està a càrrec de la reconeguda Blanes, una bella població costanera a pocs quilòmetres de Barcelona. Aquí trobarà un agradable lloc on viure i passejar. Descobrirà el passat mariner de Blanes, les seves mansions modernistes i no oblidi visitar els seus encantadors jardins. A Barcelona & Costa Brava Sotheby's International Realty disposem de les viles més...\nEs tracta d'una de les destinacions favorits d'estiueig a nivell internacional. Amb els seus vuit platges, Lloret de Mar compta amb tots els serveis, i una àmplia oferta gastronòmica i d'oci, tant de dia com de nit. En el seu casc urbà, les botigues més exclusives i els locals més reconeguts de la Costa Brava, però sense renunciar a la vida pausada de les seves àrees residencials de la...\nTossa de Mar és, sense cap mena de dubte, una de les poblacions més belles de la Costa Brava, amb el seu impressionant castell a peu de platja i el seu casc antic tancat de muralles medievals. Si li apassiona la història i la cultura, li impressionarà l'ampli patrimoni històric i cultural d'aquesta ciutat costanera. Si vol gaudir del millor de la Costa Brava mentre viu en una zona tranquil·la i...\nProperties in Costa Brava Sud: 73\nMagnifica casa de disseny a Cala Sant Francesc\nModerna casa amb vistes al mar a Santa Cristina


L’ACM demana un canvi del Codi Penal per fer front a la inseguretat | ACM\nInici › Actualitat › L’ACM demana un canvi del Codi Penal per f...\nL’ACM demana un canvi del Codi Penal per fer front a la inseguretat\nL’Associació Catalana de Municipis i Comarques (ACM) reivindica la importància d’adaptar la legislació vigent a la creixent inseguretat que pateixen els municipis del nostre país. L’objectiu prioritari és garantir la seguretat dels ciutadans dotant a l’administració de les eines legals suficients per combatre l’increment de robatoris en habitatges, així com altres delictes i episodis de violència puntual. Ja al mes de març l’ACM i el Consell Comarcal del Maresme van consensuar una moció per fer front als robatoris, sobretot que es produïen en nuclis disseminats d’alguns municipis.\nEn aquest sentit, l’ACM ha enviat a tots els ajuntaments catalans una moció que expressa la preocupació per l'alarma social que hi ha i insta a la Fiscalia general de Catalunya i al Tribunal Superior de Justícia a fer una graduació de les peticions de pena, i al Parlament de Catalunya i al Congrés dels Diputats a modificar el codi penal per elevar les penes d'aquest tipus de delictes.\nLa moció també reitera la importància d’una bona coordinació entre cossos policials i ajuntaments. L’ACM valora positivament l’esforç que des de la Consellera d’Interior s’ha fet per combatre la delinqüència, ja que està prevista la incorporació de 750 nous agents dels Mossos cada any en els propers dos anys, i el reforç policial a Barcelona amb 320 nous efectius a partir del mes d’octubre.\nEl president de l’ACM, David Saldoni, “reclama modificacions ràpides al Codi penal que impedeixi la reiteració delictiva, i que els lladres entrin per una porta i surtin per l’altre”. I reconeix la feina dels Mossos i policies locals per detenir lladres “però que veuen amb impotència com la justícia no hi pot fer res”.\nMOCIÓ per millorar la seguretat als municipis


L’Ajuntament i la Cooperativa Agrícola arriben a un acord amistós per a la recuperació pública dels locals situats als baixos del Mercat Municipal - Altea Digital\nL’alcalde anuncia que a eixos immobles s’ubicarà el Jutjat de Pau.\nL’alcalde d’Altea, Jaume Llinares, i el president de la Cooperativa Agrícola d’Altea, Francisco Devesa, van formalitzar ahir la signatura de l’acta d’entrega amistosa que regula la recuperació dels locals de domini públic situats al Passatge Llaurador, als baixos del Mercat Municipal, propietat de l’Ajuntament, i que estaven ocupats en precari per la Cooperativa Agrícola des de 2007. A través de la signatura de l’acta es recupera la possessió amb l’entrega de les claus dels locals i s’inicia la redacció d’un conveni marc. En este conveni s’estableixen les bases per a la col·laboració entre la Cooperativa i l’Ajuntament per tal de compensar el deute produït per l’ús dels locals comercials des de la signatura de l’escriptura de rescat dels immobles en 2007.\nD’esta manera l’Ajuntament recupera estos immobles i es posa fi a la qüestió de la seua devolució. Serà el plenari de l’Ajuntament el que aprovarà la regulació de la periodificació de les quantitats que resulten de l’ocupació realitzada.\nDesprés de la signatura, l’alcalde manifestava la seua satisfacció pel resultat de la negociació portada a terme des de l’Ajuntament i agraïa a la Cooperativa la seua predisposició per a la devolució amistosa d’eixos immobles.\nCom recordava l’alcalde, l’origen d’esta situació es remunta a l’any 1970. ‘’En eixe moment l’Ajuntament d’Altea va atorgar a la Cooperativa Agrícola la concessió per a la construcció i explotació del que actualment és el Mercat Municipal. A l’abril de 2007, el govern del PP del moment i el president de l’Agrícola van signar, en escriptura pública, el rescat anticipat de la concessió. Així, l’Ajuntament adquiria el ple domini dels immobles, tot i això, la Cooperativa Agrícola va continuar, fins el dia de hui, explotant els locals perquè l’Ajuntament no havia demanat en cap moment la devolució de les claus’’.\nDavant esta situació anòmala i il·legal, i tenint en compte la rellevància de la Cooperativa a nivell social al nostre poble, l’alcalde assegurava que ‘’era una qüestió d’interès general donar solució a la devolució dels locals i regularitzar el seu estat. Per tant, no quedava altre camí que complir la llei i iniciar els tràmits per recuperar els locals de titularitat municipal. Des del primer moment, l’Ajuntament ha mostrat la seua predisposició per arribar a un acord de devolució que no perjudicara els interessos de la Cooperativa Agrícola i els seus socis’’.\nJaume Llinares també avançava que la intenció de l’equip de govern és ‘’habilitar estos locals per al Jutjat de Pau que es traslladarà al centre del poble amb l’objectiu d’oferir un millor servei per a tots els ciutadans’’.\nEl Parc Científic de les Arts tindrà la seu als…


Venda de Canna Coco Professional Plus 50L\nAlchimia Grow Shop presenta el Canna Coco Professional Plus de 50L, un substrat de cultiu orgànic de gran qualitat per marihuana.\nCanna Coco Professional Plus - 50L, amb fibra de coco procedent de l'Índia\nAquest producte ens assegura que està totalment lliure de virus o malalties, gràcies a el procés d'amortiment que ha rebut.\nÉs produït igual que el Canna Coco Natural, a partir de làmines de coco procedents del processat de les closques de cocos de l'Índia, però amb un amortiment superior.\nPer a això, es xopa durant 24h amb una solució d'aigua i calci encarregada de rentar els seus nivells naturals de sodi i potassi, per impedir que interfereixin en la nutrició de les plantes de marihuana, eliminant la possibilitat que es produeixin bloquejos de calci i magnesi.\nCanna Coco Professional Plus - 50L, perfecte per al cultiu hidropònic\nAquest procés d'amortiment manté uns nivells de sodi i potassi inferiors als del Canna Coco Natural, facilitant al màxim el procés de cultiu.\nUn cop el tinguem en el nostre poder, veurem que aquest ve prou humit, i podem usar-lo directament si necessitat d'hidratar-se prèviament.\nÉs perfecte tant per a cultius de hidroponia, bé com a substrat exclusiu, bé com a component afegit a la nostra terra per marihuana a base de barreges de torbes, aportant-los estructura i oxigenació.\nCaracterístiques de l'Canna Coco Professional Plus - 50L:\nSotmès a un procés d'amortiment complet\nOpinions de Canna Coco Professional Plus - 50L i preguntes\nVols donar la teva opinió sobre Canna Coco Professional Plus - 50L o preguntar sobre aquest producte?


L’ATC reclama més coherència al Govern català i demana solucions mig termini | Ràdio Calella Televisió\nL’Associació Turística de Calella alerta de la preocupant situació que es produirà a partir de demà amb el tancament del sector de la restauració per un període de 15 dies. La presidenta de l’ATC, com a entitat que defensa els interessos dels sectors del turisme, la restauració i el comerç, en una entrevista al programa La Ciutat, ha reclamat més coherència a les autoritats a l’hora d’aplicar restriccions i també més solucions a mig termini per a les empreses. De fet, des de l’ATC apunten que amb aquesta nova aturada, i si no es reben més ajudes, molts establiments no podran tornar a apujar la persiana.\nSònia Hernández, la presidenta de l’ATC, ha demanat coherència a les autoritats a l’hora d’aplicar les mesures. I ha posat el focus en les trobades que es produiran ara als domicilis sense cap mena de control.\nEm sap molt de greu però estan fent les coses a mitges. No permeten a la restauració que treballi, amb aforaments limitats, però la gent pot fer trobades a casa. Això no ajudarà a controlar l’expansió. La gent està més controlada en els establiments que fan bé la seva feina i vetllen per complir la normativa que no pas a casa. Hi ha coses que no les acabo d’entendre.\nHernández ha explicat que una de les altres preocupacions que té el sector és sobre si seran realment només 15 dies els que s’acabin aplicant o s’allargarà. Davant d’això demana més ajudes a mig-llarg termini, i no tant a curt termini com les que s’estan proposant.\nQuè passarà d’aquí a 15 dies més? Per això demanen ajudes a mig termini, mesures que donin tranquil·litat a les empreses i les permetin treballar amb visió i optimisme. Només volem fer la feina ben feta i tenir una tranquil·litat dins la situació en la qual ens trobem.\nDavant d’aquest nou escenari, l’ATC alerta que la situació en el sector és molt preocupant i que amb aquestes noves restriccions molts establiments d’aquí a 15 dies potser no poden tornar a obrir.\nMolts establiments acabaran tancant. No puc dir noms, però en general ja es veu. Camines pel carrer Església i quants comerços no han pogut aguantar i estan amb la persiana abaixada? Ara hi haurà molts establiments que seguiran amb aquesta tònica d’haver de tancar perquè no podran aguantar-ho.\nPer la seva part, el president de l’Associació de Comerciants de Calella s’ha mostrat comprensiu amb les noves restriccions, però ha demanat que no vagin més enllà d’aquests 15 dies.\nJosep Maria Gallart, durant la tertúlia a La Ciutat, ha dit que espera que totes aquestes mesures siguin suficients per frenar l’evolució de la corba i poder tenir una campanya de Nadal “correcte”. I ha defensat que cal lluitar contra la crisi sanitària, però també contra la crisi econòmica.\nAl final estem lluitant per una crisi sanitària que deriva en una econòmica. És allò que si no tenim salut, no tenim diners, i si tenim diners, no tenim salut. Entenc que les decisions que poden estar prenent des del Govern no són fàcils d’assumir. Ara sí que s’esdevé una crisi en el comerç bastant forta. Tot i que, val a dir, que si aquestes mesures són efectives, potser podem tenir una campanya de Nadal correcte, ja no dic bona.\nEl president de l’Associació de Comerciants ha afegit que espera poder arribar al mes de desembre amb una situació estable del control de la pandèmia.\nSegüent Cs vol una persona al carrer que controli la feina de neteja i recollida de la brossa\nAnterior Esquerra recorda la figura del president Companys en el 80 aniversari del seu afusellament


Glaucoma: què és? Conegui el tractament i l’operació de cataractes\nICOftalmologia > Malalties dels ulls i de la visió > Glaucoma Agut\nQuan la pressió de l’ull puja d’una manera brusca i intensa, i posa en perill la visió de manera irreversible.\nEl Glaucoma agut està produït per una elevació de la pressió intraocular de manera important i en poc temps. Aquest increment de la pressió dins del globus ocular és tan elevat que es produeixen lesions en les fibres del nervi òptic, que comporten la pèrdua d'agudesa visual irreversible. Quan la pujada de la pressió es manté en el temps no només es produeixen lesions en les fibres nervioses sinó també en altres estructures de l'ull per la interrupció de l'aportació sanguínia.\nPer què es desencadena el glaucoma agut?\nPerquè la sortida de l'humor aquós, que és el líquid que banya les estructures intraoculars transparents i les nodreix, es veu interrompuda. El tancament brusc de les sortides naturals de l'humor aquós comporta l’acumulació d'aquest a l'interior de l'ull i, per tant, l'augment de la pressió. Les causes que poden provocar el tancament de les sortides de l'humor aquós són moltes. L'accés al Canal de Schlemm, nom del primer conducte de sortida de l'humor aquós, situat a l'angle camerular, pot estar bloquejat per estructures veïnes o per material que impedeix el pas a l'humor aquós. L'estructura que amb més freqüència bloqueja l'angle camerular és l'iris que, avança la seva posició per diferents causes (cataractes, luxació del cristal·lí ...), es recolza sobre l'angle tancant de forma brusca el pas a l'humor aquós. La pressió s'eleva fins a 60-80 mmHg (4-5 vegades més del que és normal) en qüestió d'hores\nDolor sever d'un ull que pot irradiar cap a l'òrbita simulant una cefalea intensa del mateix costat.\nUll vermell, la pupil·la es paralitza en posició intermèdia (midriasi mitjana) i no reacciona a l'estímul lluminós com passa a l'altre ull.\nPèrdua de visió amb aparició d'halos al voltant de les llums i/o visió borrosa, mal estat general amb nàusees, vòmits o dolor abdominal.\nHi ha alguna cosa que pot detonar la crisi del Glaucoma Agut?\nEn certes condicions que afecten el moviment de la pupil·la: activitats en un ambient amb la llum tènue (llegir, cosir, cinema), prendre certes medicacions (fàrmacs contra la depressió, al·lèrgia, congestió nasal, nàusees, asma, mareig); també pot estar provocat per la dilatació de la pupil·la amb fàrmacs o després de grans emocions/estrès.\nL'objectiu del tractament és disminuir la pressió al més ràpidament possible amb col·liris i, en alguns casos, amb medicacions orals o endovenoses i, posteriorment, tractar la causa subjacent que va provocar la crisi. Quan la causa del glaucoma és l'aposició de l'iris, el tractament amb làser (iridiotomia perifèrica) ho aconsegueix la majoria de vegades. Altres causes possibles tenen els seus tractaments específics.\nSí. Si té antecedents familiars o en una revisió rutinària, l'oftalmòleg descobreix si hi ha la predisposició anatòmica per a un atac de glaucoma agut. Davant d'una predisposició anatòmica, és aconsellable fer un tractament profilàctic amb làser.\nQui ho pateix amb més freqüència?\nEl glaucoma agut es presenta amb més freqüència en ulls predisposats, per la seva forma i grandària. Els ulls més petits, generalment hipermetrops, tenen menys espai al seu interior i amb les estructures més properes entre si, el tancament angular és més freqüent. Quan les estructures estan properes, diem que l'angle camerular és estret i, per tant, més fàcil de tancar i bloquejar el pas de l'humor aquós.\nEl glaucoma agut es presenta més sovint en pacients d'edat avançada, perquè la primera causa de Glaucoma agut és l'anomenat "bloqueig pupil·lar",afavorit per l'augment de la mida del cristal·lí quan aquest pateix de cataractes, i la presència de cataractes és més freqüent a mesura que avança l'edat.\nHe tingut un atac de glaucoma agut després d'un consulta rutinària oftalmològica, me la van poder contagiar allà?\nTinc l'angle estret i em van fer el tractament profilàctic amb làser. Puc utilitzar descongestionant nasal amb efedrina?\nCreat: 03/04/2018 / Actualitzat: 24/09/2015


LES RUTES DE SENDERISME, EL MAPA TURÍSTIC DEL RIPOLLÈS I ELS PAQUETS TURÍSTICS DE TERRA DE COMTES I ABATS, ELS PRODUCTES MÉS SOL•LICITATS AL MERCAT DEL RAM A VIC – Agència de Desenvolupament del Ripollès\nLES RUTES DE SENDERISME, EL MAPA TURÍSTIC DEL RIPOLLÈS I ELS PAQUETS TURÍSTICS DE TERRA DE COMTES I ABATS, ELS PRODUCTES MÉS SOL•LICITATS AL MERCAT DEL RAM A VIC\nAquest cap de setmana ha tingut lloc el Mercat del Ram de Vic. Una fira que ha comptat amb més de 200 expositors de diversos àmbits: el ramader, l’agrícola, el turisme, les energies renovables i els productes de proximitat.\nUn any més, el Consorci Ripollès Desenvolupament ha promocionat el Ripollès juntament amb les estacions de Vall de Núria i Vallter 2000. L’estand estava ubicat a la Rambla del Carme, amb la resta de comarques de la província de Girona i sota el paraigües del Patronat de Turisme Costa Brava Girona, fet que, donava una imatge conjunta del territori i de marca turística: Costa Brava i Pirineu de Girona.\nUnes 300 persones s’han apropat a l’estand del Ripollès, al llarg de tot el cap de setmana. Els productes més sol·licitats pels visitants han estat les rutes de senderisme per la xarxa de senders Itinerànnia, la Via Verda (la Ruta del Ferro i del Carbó), el mapa turístic del Ripollès i el turisme cultural. En aquesta ocasió s’ha fet la mateixa promoció que en el Mercat d’Escapades el passat cap de setmana a Barcelona. Concretament el 4×3 per visitar els diferents equipaments de Terra de comtes i Abats , el 50% de descompte per entrar al Museu Etnogràfic de Ripoll i vals 2×1 que inclouen el parc lúdic i el cremallera per pujar a la Vall de Núria.\nDes de l’Àrea de Turisme del Consorci Ripollès Desenvolupament es fa una valoració molt positiva dels dos caps de setmana de promoció turística, tant al Mercat d’Escapades a Barcelona, com al Mercat del Ram a Vic. El Ripollès, un territori que cada vegada atrau a nous i més turistes.


Serà la nova equipació per la temporada 2019/2020 i podria estrenar-se al Wanda Metropolitano\ndimecres, 23 d’octubre 2019 - 16:27h\nEl Barça fa una samarreta en homenatge a Catalunya | Footy Headlines\nEl portal web «Footy Headlines» ha publicat aquest dimecres la que serà la quarta equipació que vestirà el FC Barcelona aquesta temporada. La samarreta és de color groc amb quatre barres vermelles que travessen el pit en diagonal, inspirada en la llegenda de Guifré el Pilós.\nEls jugadors d'Ernesto Valverde podrien lluir aquesta nova equipació en el partit que disputaran contra l'Atlètic de Madrid al Wanda Metropolitano el cap de setmana del 30 de novembre i 1 de desembre. També és possible que s'utilitzi contra el Reial Madrid al partit de tornada al Santiago Bernabéu. Serà un disseny exclusiu per ocasions importants.\nRecorda a la samarreta de la temporada 2014-2015\nLa samarreta té una estètica semblant i recorda a la que va lluir l'equip la temporada 2014-2015, que també representava la senyera catalana, de color groc i amb ratlles vermelles.


Sabadell es suma a la 4a Setmana Apropa Cultura - Diari de Sabadell\nLa Sala Miguel Hernández, una de les que participa de la iniciativa / Cedida\nLes entitats culturals de la ciutat i l’Ajuntament de Sabadell participaran un any més en la iniciativa Apropa Cultura que busca millorar la vida d’aquelles persones en situació de vulnerabilitat. Precisament el dilluns 22 d’octubre comença la 4a Setmana Apropa on diversos equipaments repartits per tot Catalunya ofereixen una oferta per a les persones amb vulnerabilitat de diferents entitats socials.\nEntre les iniciatives de la Setmana Apropa, Sabadell hi col·labora organitzant diferents espectacles com Edip d’aquest diumenge, Falstaff o el concert Polinessies que es farà el dissabte 27 o l’assaig del circ obert IKKAT.\nA banda d’aquestes activitats, Sabadell també ofereix altres activitats on poden participar-hi les persones d’entitats socials durant la temporada. Les entitats que hi participen són La Faràndula, el Teatre Principal, l’Estruch i la Vela de l’Estruch i La Sala Miguel Hernández.\nTemes:Ca l'Estruch, cultura, La Faràndula, La Sala, Teatre Principal


FICMA -Festival Internacional de Cinema del Medi Ambient- Del 2 al 9 de novembre- BARCELONA - Món Sostenible\nBarcelona acull del 2 al 9 de novembre una nova edició del Festival Internacional de Cinema del Medi Ambient (FICMA) que celebra el seu primer quart de segle projectant més de 120 treballs audiovisuals de més de 40 països. Entre les seves moltes estrenes es presentarà "Eating Animals" produït i narrat per l'actriu Natalie Portman, "Sharkwater Extinction" del recentment desaparegut Rob Stewart, a qui es retrà tribut amb el "Sol d'Or Especial del Festival", ambdós estrenes europees i "Poisoning Paradise" produïda per l'actor Pierce Brosnan.\nEl Festival Internacional de Cinema del Medi Ambient (FICMA) aposta en la seva XXV edició per treballs que consciencien al ciutadà sobre temes candents de les diferents situacions ambientals que estan succeint al nostre planeta com el plàstic en els nostres oceans, el canvi climàtic, la caça il·legal d'animals, la desforestació, els drets humans, les energies renovables, l'alimentació, etc ... s'han presentat més de 1500 produccions documentals,animades i ficcions per participar en FICMA 2018.\n"Sol d'Or Especial"\nCom des dels seus inicis, El FICMA lliurarà el seu màxim guardó, aquesta vegada de forma pòstuma, al cineasta i activista canadenc Rob Stewart, que va morir el 2017 mentre rodava la continuació del seu premiadíssim documental "Sharkwater", guanyador de més de 40 guardons en diferents festivals. En aquesta segona part, "Sharkwater Extinction" continua denunciant la brutal indústria de les aletes de tauró. La pel·lícula es projectarà per primera vegada a Europa.\nMés informació i programa al web del FICMA.\nWeb del FICMA 2018: Més informació i programa


On dormir - lamorerademontsant.org\nAdreça: Carretera de Scala Dei, 21. 43361 La Morera de Montsant\nTelèfon: 977 827 211\nCorreu electrònic: informacion@balcodelpriorat.com\nAdreça: Plaça Priorat, 10. 43361 La Morera de Montsant\nTelèfon 686 514 706 (Jordi)\nCorreu electrònic: info@casalafalconera.com\nCasa La Falconera és una habitatge centenari, d’us turístic i completament reformat. La seva ubicació privilegiada al bell mig de La Morera de Montsant ens permet gaudir d’unes vistes tant del nucli del municipi, com també del Parc Natural de la Serra de Montsant.\nRefugi de la Morera de Montsant (FEEC)\nAdreça: Carrer Major, 6. 43361 La Morera de Montsant\nTelèfon: 977 530 620\nCorreu electrònic: refu@refugimoreramontsant.com\nAdreça: Rambla de la Cartoixa, 4. 43379 Escaladei\nTelèfon: 620 668 175 (Adile)\nCorreu electrònic: enoturismepriorat@gmail.com\nDisposem de 4 apartaments situats a la capital històrica i cor del Priorat, Scala Dei, un poble encantador i ple d'història, que us captivarà per la seva bellesa.\nEls apartaments son de 55 m2 amb habitació de matrimoni, cuina-menjador ampli i bany.\nAdreça: camí de la Cartoixa sense número. 43379 Scala-Dei\nCorreu electrònic: mailto:info@elxaletdelpriorat.com;\nEl Xalet del Priorat és una casa privada ubicada a Escaladei, està envoltada de camps d'oliveres i vinyes. És ideal per a totes aquelles persones que vulguin gaudir de la tranquil•litat, el silenci, les nits plenes d'estels, les vistes a Montsant en el seu màxim esplendor, viure els moments més afables i encantadors que, ens ofereix la D.O.Q Priorat, terra de vins únics.\nEs troba a 10 minuts a peu de la Cartoixa d'Scaladei i a 2 minuts d’Escaladei, poble al cor del Priorat on us podem organitzar visites i tastos als cellers.\nPodreu gaudir de la piscina amb vista a la muntanya del Montsant, aquest és un de tants privilegis que el Xalet del Priorat regala. El jardí és el lloc perfecte per a relaxar-se i per a que els més petits de la casa juguin sense por, fins i tot si teniu animals de companyia.


Joves de Castellfollit creen una empresa amb voluntat de fer créixer el seu poble - Regió7 :: El Diari de la Catalunya Central\nJoves de Castellfollit creen una empresa amb voluntat de fer créixer el seu poble\nLa reconversió d'una antiga granja de pollastres permet fer 'paintball', làser combat i una de les iniciatives més de moda, el 'room escape'\nenric badia | castellfollit de riubregós 17.05.2016 | 08:03\nEls tres impulsors, els germans Xavier i Jordi Cases i Xavier Vendrell castellfollit aventura\nAquest cap de setmana s'ha presentant l'empresa CastellfollitAventura, una iniciativa que proposa fer diferents activitats lúdiques i turístiques a Castellfollit de Riubregós. "La setmana que ve ens estrenem amb les primeres activitats, i ja estem nerviosos", explicava ahir al migdia Jordi Cases. Ell, juntament amb el seu germà, Xavier, i un amic, Gerard Vendrell, han creat aquesta iniciativa amb la idea de poder fer una activitat al mateix poble on viuen i poder-s'hi quedar a viure.\nÉs, òbviament, una opció personal per desenvolupar un projecte empresarial, però la iniciativa també té molt de buscar alternatives, d'implicar-se en el poble, de "fer que l'escola remunti, i que les meves filles puguin estudiar al poble". Jordi Cases, que fa aquesta afirmació, se sent formant part d'una generació de joves que han decidit quedar-se al municipi a viure. Però el poble és petit, 167 habitants el 2015, i perquè hi hagi una serveis mínims ha de créixer. Si no, com diu Cases, serà un poble només de gent gran.\nCases, que fins ara ha treballat de tècnic de manteniment elèctric per a un tercer, va veure que la feina que feia no l'omplia i es va llançar a tirar endavant el projecte. Amb el seu germà i l'amic van llogar un antiga nau prevista com a granja de pollastres, però que no havia funcionat, en van arranjar l'interior per fer-hi un paintball indor, un làser combat també d'interior i un parell de sales per fer un room escape, que és una de les activitats més de moda. Aquestes habitacions faran difusió de la història local, situaran els que hi vagin a jugar al 1822 i hauran d'escapar de l'atac del general Francisco Espoz y Mina, que va atacar, assetjar i destruir Castellfollit.\nCastellfollitAventura també ofereix rutes amb bicicleta (BTT) elèctrica, amb segway tot terreny o senderisme, entre altres serveis d'esbarjo. L'oferta s'anirà ampliant a mesura que es consolidi l'activitat actual. De moment, explica, Cases, "tot és un esforç molt personal dels tres socis impulsors, ens ho estem fent tot entre nosaltres per reduir costos". Però ja està en contacte amb el territori per trobar complicitats amb establiments de restauració i llocs per dormir, en una zona rica en turisme rural.


Coneixements i pràctiques sobre el medi natural - Artigar o arrencar - El Patrimoni cultural immaterial del Montseny\nConeixements i pràctiques sobre el medi natural - Artigar o arrencar\nPràctica agrícola que consisteix a suprimir la vegetació natural (arbres, matolls…) existents en un terreny i condicionar-lo per ser conreat. Part de les branques, els arbusts i les mates s'apilen i es cremen, la cendra s'escampa i serveix per adobar el nou camp. És important conèixer la classificació o ús que té el terreny en el cadastre perquè si és un bosc no està permès artigar ni arrencar, en aquest cas seria una rompuda, pràctica diferent a artigar.\nAntigament aquesta pràctica es feia en terres marginals i de muntanya: en indrets de difícil accés o en pendents adequats per establir-hi vinyes. Habitualment s'hi feia un conreu que es repetia o restoblava al llarg d'uns cinc o sis anys; llavors s'abandonava el terreny i passats uns anys es reprenia el procés d'arrencada. Una altra opció consistia a conrear en anys alterns, deixant descansar el sòl. Majoritàriament s'hi conreaven patates amb uns rendiments minsos. Un cop quedaven abandonades, les terres s'utilitzaven com a pastura, i de vegades s'hi plantaven coníferes. A les primeres dècades del segle XX ja gairebé no es feien arrencades, però als anys 1940, l'escassetat que es va patir a la postguerra va reactivar aquesta pràctica.


Les millors plantes i els pitjors companys de tomàquet - Electrodomèstics i electrodomèstics essencialsLlegir Més\nPrincipal Electrodomèstics i electrodomèstics essencials Les millors plantes i els pitjors companys de tomàquet\nLes millors plantes i els pitjors companys de tomàquet\nHi ha plantes que funcionen bé juntes i plantes que s’han de mantenir a part. Molt sovint és difícil fer coincidir els dos grups en un pla de jardí, sobretot en un espai reduït. Plantar tomàquet és molt més fàcil que intentar distribuir tot l’hort amb bons companys.\nLa plantada d’acompanyants és part de l’experiència, part del folklore i part del pensament desitjós. La majoria dels ensenyaments sobre plantació dels companys els transmeten els jardiners que van experimentar les plantes aparelladores i van tenir cert èxit. Tot i això, hi ha moltes coses que poden repercutir en l'eficàcia dels companys de la planta, així que no espereu màgia.\nUn gran trio de plantes d’acompanyament: tomàquets, carbassons i borratges\nPer sort, els tomàquets fan bones companyes amb la majoria de les verdures de jardí populars. Algunes plantes d’acompanyament ajuden a millorar la salut i el vigor de les plantes de tomàquet, algunes milloren el sabor del tomàquet i altres plantes d’acompanyament s’utilitzen per repel·lir i dissuadir les plagues i malalties d’insectes. Probablement creixeràs algunes d’aquestes plantes de tota manera, per què no experimentar pel teu compte i utilitzar-ne algunes com a plantes de acompanyament per als teus tomàquets.\nIl·lustració: L'avet / Maritsa Patrinos\nBones plantes d’acompanyant de tomàquet\nEs proposen moltes plantes que milloren la salut, el vigor i el sabor dels tomàquets. Totes aquestes funcions són difícils de mesurar, de fet s'ha realitzat poca investigació científica per fer una còpia de seguretat de les reclamacions i hi poden haver molts altres factors. Tot i així, és interessant provar-les al vostre jardí.\nLes plantes recomanades per a la sembra acompanyada amb tomàquets inclouen amarant, espàrrecs, alfàbrega, mongeta, borratja, calèndula (caléndula de pot), pastanagues, api, cebolleta, coca, cosmos, cogombre, all, balsamí de llimona, enciam, caléndula, menta, nasturtio, ceba, julivert, pèsols, sàlvia, ortiga picant, sembrar el card i la carbassa.\nL’amaranth ajuda a repel·lir els insectes.\nL’alfàbrega repele els insectes i les malalties, millora el creixement i el sabor. Repel·leix mosquits i mosques (fins i tot mosques de fruita).\nEl borratge millora el creixement i el sabor i repel·lix els cucs de tomàquet.\nLa balsa d'abella, el cebollet, l'anet, la menta i el julivert milloren la salut i el sabor. Utilitzeu l'anet ben aviat ja que l'anet madur comença a inhibir el creixement del tomàquet.\nPot ser que les pastanagues plantades a prop de tomàquets no tinguin tanta quantitat com haurien, però encara tindran un bon gust.\nL’all repeleix els àcars de l’aranya vermella. Els polvoritzadors d’all ajuden a controlar la difusió tardana.\nL’ortiga picant a prop millora el gust.\nSembrar el cardo ajuda al creixement.\nAprèn 10 herbes que ajuden a les plantes de tomàquet a prosperar\nMals companys per tomàquets\nFamília de la col (Brassica): tots els parents de la col assoleixen el creixement de plantes de tomàquet (inclosos bròquils, brots de Brussel·les, cols, collards, coliflor, col, kohlrabi, rutabaga i nabo).\nEl blat de moro: el cuc de blat de moro és el mateix que el cuc de tomàquet. (També conegut com el cuc de cotó.) Cultivar les plantes a proximitat susceptibles a les mateixes plagues pot convidar a un desastre i un jardí decimat.\nAnet: les plantes d’anet madures, com s’ha esmentat anteriorment, començaran a inhibir el creixement de les plantes de tomàquet. Planteu l'anet que vulgueu anar a la llavor lluny dels vostres tomàquets.\nAlbergínia, pebrots i patates: Aquestes plantes són de la família de les nits de nit com els tomàquets i són totes susceptibles a un esbufec precoç i tardà, que s’acumulen al sòl i empitjoraran cada any. Eviteu plantar-les prop de l’altre o al lloc de l’un de l’altre durant almenys tres anys. A més, plantar tomàquets a prop de patates pot fer que les patates siguin més susceptibles de ser clares.\nFonoll: El fonoll segrega una substància de les seves arrels que inhibeix el creixement de les plantes del tomàquet. Aquesta secreció afecta també moltes altres plantes de jardí.\nNogueres: no plantar tomàquets sota arbres de noguera o botifut, que produeixin una substància química al·lelopàtica anomenada juglona que inhibeixi el creixement dels tomàquets (i tots els membres de la família de les nits). Els tomàquets també són susceptibles de patir la malaltia de la sega.\nPlantes de fonoll. GomezDavid / Getty Images\nEls tomàquets poden ajudar aquestes plantes\nEspàrrecs : els tomàquets repel·len l’escarabat dels espàrrecs.\nOrel : l’aroma dels tomàquets interplantats ajuda a repel·lir les plagues d’insectes.\nRoses : Els tomàquets poden protegir les roses dels punts negres. Podeu interplantar-vos o fer servir un esprai. Per fer un raig, liquiteu les fulles de tomàquet i diluïu-les després de 4 a 5 pinyes d’aigua. Afegiu una cullerada sopa de maíz. Feu servir l’esprai a les fulles de rosa, si no podeu plantar tomàquets al costat. Hi ha qui creu que aquí podria ser la farina de blat de moro.\nGrans companyes de plantes per a roses\nGroselles Ilya Klychev / EyeEm / Getty Images\nBons recursos per a plantar companys\nSi esteu interessats en aprendre més sobre la plantació d’acompanyants, potser voldreu mirar dos llibres excel·lents sobre el tema: " Carrotes Love Tomatoes" de Louise Riotte i " Great Garden Companys" de Sally Jean Cunningham.\nEls "tomàquets amorosos de les pastanagues" van contribuir a fer més popular la idea de plantar companys. Riotte va estudiar àmpliament tot tipus de plantes, des de vegetals fins a males herbes. Aquest llibre es podria utilitzar com a text de l'aula.\nEl llibre de Cunningham, escrit de manera casual, està ple d’informació. El llibre se centra en l’hort. Cunningham agrupa les seves verdures a barris i facilita una mica més fàcil combinar els seus companys.\nArticle AnteriorCom puc aplicar l'element de naixement de Feng Shui i el número de Kua?\nArticle SegüentCom renovar una dutxa amb pintura epoxi\nHi ha plantes que funcionen bé juntes i plantes que s’han de mantenir a part. Molt sovint és difícil fer coincidir els dos grups en un pla de jardí, sobretot en un espai reduït. Plantar tomàquet és molt més fàcil que intentar distribuir tot l’hort amb bons companys. La plantada d’acompanyants és part de l’experiència, part del folklore i part del pensament desitjós. La majoria dels en © Copyright 2019


Tal dia com hui del 1919 va morir el pintor Joaquín Agrasot a València - Nosaltres La Veu\nTal dia com hui del 1919 va morir el pintor Joaquín Agrasot a València\nEl 8 de gener del 1919 va morir a València el pintor Joaquín Agrassot Juan.\nNascut a Oriola (el Baix Segura) el 24 de desembre de 1836, es va traslladar molt jove al Cap i casal, on va estudiar pintura amb Francisco Martínez Yago, pare del també pintor Salvador Martínez Cubells. Va continuar la formació artística a la Reial Acadèmia de Belles Arts de Sant Carles. La seua primera exposició va tindre lloc a Alacant el 1860, amb ocasió de l'Exposició Agrícola, Industrial i Artística, i hi va obtenir una medalla de bronze.\nLa Diputació d'Alacant el va becar per a ampliar estudis a Roma, on es va traslladar el 1861. A Roma va entrar en contacte amb Mariano Fortuny, amb qui va establir una sòlida relació d’amistat. A més, aquest artista va exercir una important influència en l'obra d'Agrasot. Des de Roma va trametre a Madrid el quadre Una escola d'aldea als Estats Pontificis, que va ser exposat a l'Exposició de Belles Arts de Barcelona de 1866 junt amb un altre anomenat Una bugadera de la Scarpa, que aconseguiria una tercera medalla.\nEl 1875, Agrasot es va instal·lar a València, on va viure la resta de la seua vida. Va ser membre de l'Acadèmia de Belles Arts de Sant Carles i de l'Academia de Bellas Artes de San Fernando de Madrid.\nJoaquín Agrasot, «Les dues amigues», 1866. Museu del Prado\nAgrasot era un artista polièdric i polifacètic que «transcendia el fet local» i va demostrar el gust estètic de la societat del moment. Va treballar pràcticament tots els gèneres del seu temps, des del retrat a les escenes de paisatge, els nus o l'orientalisme, tot amb una eficàcia i qualitat indiscutibles. De fet, una de les referències de l'època, extreta de l'Enciclopèdia Britànica el 1902, ja el comparava amb pintors de la talla de Fortuny o Sorolla i ressaltava que era «digne de menció com un dels grans de finals del XIX i principis del XX». Per tant, havia adquirit una consideració a principis del segle XX que el situava entre els quatre artistes espanyols més importants. Tanmateix, és ben cert que, per una raó o una altra, dels quatre artistes ressenyats, Agrasot ha estat el que ha comptat amb una inferior fortuna crítica i se n'ha postergat el reconeixement.\nPrecisament, les seues escenes costumistes de valencians era el que reclamava el mercat de l'art internacional. Era un pintor intimista, molt vinculat a la vida familiar, que competia en concursos fora de l’Estat i s'adaptava al gust burgés, ja que venia les seues obres a través del marxant més rellevant de la segona meitat del XIX. Els seus personatges llueixen engalanats encara que foren de classes populars, per la qual cosa va aconseguir «dignificar» aquest segment social, i apareixen en terres valencianes i a zones de Lleó i Aragó, embolicats en una llum daurada, malenconiosa.\nA Agrasot se l'ha definit com un artista realista i costumista, associat al naturalisme valencià de la segona meitat del segle XIX. No obstant això, encara que comunament se l'ha emmarcat com a representant de les formes estereotipades tradicionalistes del costumisme, la seua vibrant paleta cromàtica, l'ús de la llum i d'una pinzellada molt particular, l'aproximen a les formes preciosistes finiseculars que permeten enquadrar-lo dins la pintura moderna coincident amb el corrent artístic internacional.\nJoaquín Agrasot «va morir pintant», ja que hi ha un quadre que està inacabat i signat pel seu propi fill. El pintor està enterrat al Cementeri General de València.\nFonts: «Joaquín Agrasot. Un pintor internacional», Museu de Belles Arts de València, 2021 / Viquipèdia


Carta als Romans 14\nCarta als Romans 15\nCarta als Romans 16\nL’actitud dels forts en la fe\n1 Nosaltres, els forts en la fe, hem d’ajudar els qui no ho són a portar les seves febleses, sense buscar allò que ens plau. 2 Més aviat, que cadascú miri de complaure els altres i procuri el bé d’ells, per tal d’edificar la comunitat.\n3 Tampoc el Crist no va buscar complaure’s a ell mateix. Ben al contrari! Tal com diu l’Escriptura: He rebut les burles dels qui t’ultratgen.\n4 En efecte, tot el que fou escrit en altre temps, va ser escrit per a instruir-nos;\naixí, gràcies a la constància i al consol que ens donen les Escriptures, mantenim l’esperança.\n5 Que Déu, de qui provenen la constància i el consol, us concedeixi de viure unànimement i d’acord els uns amb els altres, a exemple de Jesucrist;\n6 així, amb un sol cor i a una sola veu, glorificareu el Déu i Pare de Jesucrist, Senyor nostre.\nAl servei els uns dels altres\n7 Per això, acolliu-vos els uns als altres,\ntal com el Crist us ha acollit, per a glòria de Déu.\n8 Vull dir que Crist, per raó de la fidelitat de Déu, s’ha posat al servei dels circumcisos, per tal de confirmar les promeses fetes als patriarques,\n9 mentre que els altres pobles arriben a glorificar Déu en virtut de l’amor\nque ell els té. Tal com diu l’Escriptura:\nPer això et lloaré entre les nacions i cantaré al teu nom.\n10 També diu: Alegreu-vos, nacions, amb el seu poble.\n11 I encara: Lloeu el Senyor, tots els pobles, glorifiqueu-lo, totes les nacions.\n12 I encara, Isaïes diu: Apareixerà el rebrot de Jessè, el qui s’ha d’alçar\na governar les nacions. I les nacions posaran en ell l’esperança.\n13 Que el Déu de l’esperança ompli la vostra fe d’alegria i de pau perquè vesseu d’esperança gràcies a la força de l’Esperit Sant.\nEl ministeri de Pau\n14 Germans meus, estic ben convençut que esteu plens de bondat, que posseïu un coneixement perfecte i que sou capaços d’instruir-vos els uns als altres. 15 Tanmateix, us he escrit en algun punt amb un cert atreviment com per refrescar-vos la memòria. He rebut de Déu el do\n16 de ser servidor de Jesucrist entre els pagans,\nexercint-hi la funció sagrada d’anunciar l’evangeli de Déu, perquè així ells es converteixin en una ofrena que li sigui agradable, santificada per l’Esperit Sant.\n17 Per això, puc gloriar-me en Jesucrist del meu servei a Déu; 18 i només gosaré parlar d’allò que Crist ha realitzat a través meu\nperquè els pagans fossin obedients a la fe. Ell s’ha valgut de la meva paraula i de la meva acció, 19 acompanyades del poder d’obrar senyals i prodigis i de la força de l’Esperit de Déu. D’aquesta manera he anunciat plenament l’evangeli de Crist\ndes de Jerusalem i pertot arreu fins a Il·líria.\n20 Però he tingut com a punt d’honor d’anunciar l’evangeli només allà on el nom de Crist no era conegut, per tal de no edificar sobre els fonaments posats per un altre;\n21 en això segueixo el que diu l’Escriptura: Hi veuran els qui no l’havien sentit anunciar, comprendran els qui no n’havien sentit parlar.\nProjectes de Pau\n22 Per tot això m’ha estat sempre impossible de venir a veure-us.\n23 Però ara ja no tinc camp d’acció en aquestes regions i, d’altra banda, sento des de fa molts anys un fort desig de venir a trobar-vos, 24 cosa que penso fer quan vagi cap a Hispània. Espero, doncs, que tot anant-hi us podré visitar, i que em donareu ajuda per a arribar-hi, després de fruir una mica de la vostra companyia.\n25 De moment, però, me’n vaig a Jerusalem,\nja que estic fent un servei al poble sant.\n26 Les comunitats de Macedònia i d’Acaia van decidir de fer una col·lecta\nper ajudar els pobres que hi ha enmig del poble sant que viu a Jerusalem. 27 Elles ho van decidir així, però és que hi tenien una obligació, perquè, si els pagans han participat dels seus béns espirituals,\ntambé estan obligats a assistir-los amb béns materials.\n28 Així, doncs, quan hauré complert aquesta missió i els hauré consignat el fruit de la col·lecta,\npassaré a visitar-vos tot anant cap a Hispània. 29 Sé que, quan us vingui a trobar, hi vindré amb la plena benedicció de Crist.\n30 Germans, us demano per nostre Senyor Jesucrist i per l’amor de l’Esperit, que lluiteu al costat meu, pregant a Déu per mi,\n31 perquè m’alliberi dels incrèduls que hi ha a Judea\ni perquè l’ajut que porto a Jerusalem sigui ben acceptat pel poble sant. 32 D’aquesta manera, gràcies al voler de Déu, podré venir a visitar-vos amb goig i reposar en la vostra companyia.\n33 Que el Déu de la pau\nsigui amb tots vosaltres. Amén.


IRIDIS, una app per adaptar l'habitatge a les necessitats de la gent gran o amb discapacitat - Notícies sobre accessibilitat\nIRIDIS, una app per adaptar l'habitatge a les necessitats de la gent gran o amb discapacitat\nAquesta eina també fa recomanacions dels canvis que s'haurien de fer per adaptar la llar\nAdaptar la llar a les noves necessitats dels inquilins no és tasca fàcil. Però per sort, per a això, ara tenim “Iridis”, la primera app per avaluar de manera digital la millor manera d'adequar un habitatge, centre d'atenció o espai per a majors o persones que sofreixen demència.\nIridis avalua el disseny de l'habitatge i com afecta aquest a la qualitat de vida de les persones perquè visquin de la manera més autònoma possible, per exemple: la il·luminació, el contrast de color, el soroll…etc.\nEl seu funcionament és senzill. N'hi ha prou amb respondre una sèrie de qüestions i enviar unes fotografies. En 20 minuts, la App avalua la idoneïtat d'una casa de dos dormitoris per a una persona gran, per exemple.\nUna vegada feta l'avaluació, la app també recomana els canvis que haurien de fer-se per adaptar l'edifici, ja pot ser canviar una bombeta o reconfigurar els banys.\nAquesta aplicació estarà disponible per a descàrregues el 21 de setembre de 2017, data que coincideix amb el Dia Internacional de l'Alzheimer.\nEls dissenyadors d'aquesta aplicació són un equip d'experts en disseny i construcció de la Universitat de Sirling i de la companyia Space Group.


La Província | Des de la Mediterrània\nPàgina d'inici › Cultura i Societat › La Província\nPosted on 19/03/2016 by Vicent Sanz\nLuís Gimeno. Repositori de la Biblioteca Digital de Castelló.\nÉs curiós constatar com, en aquest nou període que van obrir les eleccions municipals del maig passat, la Diputació de Castelló, que continua presidida per la mateixa persona que va heretar el càrrec de Carlos Fabra, avui a la presó, i que està governada pel mateix partit des de fa més de 20 anys, ha innovat en nomenclatura i en imatge pública per renovar la solidesa dels posicionaments que els seus dirigents deuen necessitar en un context diferent. Perquè el context ha canviat i la institució continua dirigida pel mateix partit polític. Bàsicament, aquest partit ha estat desallotjat de la Generalitat i d’Ajuntaments importants com ara Castelló de la Plana mateix o Vinaròs i Benicarló en el cas del Maestrat. Davant d’aquest fet, es percep el canvi estratègic que ara es descriurà pel que fa a la imatge que promouen els dirigents esmentats.\nCrida l’atenció que, per referir-se al govern de la diputació, es parle de “Govern provincial” com si tingués les característiques pròpies d’un govern efectivament elegit per representació directa, i no delegada o indirecta, com és el cas. És a dir, s’hi dóna un contingut polític del qual no es feia esment abans. Entremig, no hi ha hagut cap canvi jurídic que puga fer pensar en aquests termes, però el nom sovint sol fer la cosa i així el president de la Diputació resulta ser el president de la província, o encara millor, de la Província. La qüestió és insistir, subratllar, fer entrar al cap el concepte de província, el referent de la demarcació provincial, com si es tractés d’una unitat política efectiva, que ho és sense dubte, en els termes que interessen als susdits dirigents de l’stablishment. No com una demarcació administrativa d’ordre municipal, com oficialment és considerada en l’ordenament jurídic espanyol, sinó com alguna cosa més: una peça que encaixa perfectament en el constructe polític de l’estat, un àmbit de decisió política que se situa per damunt de les “135 identitats” que formen “una província única”, com explicita l’eslògan que fa córrer, perquè per això mateix formen una unitat que no ho diu però se sobreentén indivisible, com el mateix estat espanyol.\nLes províncies espanyoles van crear-se el 1833 per estructurar l’estat liberal d’Espanya en allò referent a l’administració territorial. És una adaptació del model territorial napoleònic establit a França. Aquest ordenament administratiu arriba fins a l’actualitat. El contingut polític de la província ve donat pel caràcter que té de circumscripció electoral en les eleccions autonòmiques i estatals. És a dir, el caràcter “únic” que diuen que té, en realitat té el seu sentit en una estructura unitarista d’Espanya, un estat històricament centralista que avui ha arribat a esgotar el model autonòmic amb què la democràcia va donar resposta a reivindacions territorials, ara sí, de caràcter estrictament polític, popular d’allò que va anomenar-se constitucionalment “nacionalitats històriques”, un concepte que avui els constitucionalistes de comunió diària tenen ben amagat sota l’estora recentralitzadora.\nI així la “Provincia” emula la “Comunidad”, sense gentilici ni res, per descomptat. Perquè al capdavall, aquesta terminologia de café para todos va crear-se justament per fer desaparèixer conceptes carregosos per al supremacisme espanyolista i ja es veu que ha estat ben operativa. Perquè en realitat, aquest reforç terminològic de la “Provincia” té també la funció de configurar un contrapoder limitat davant l’adversitat propiciada per la pèrdua del poder a la Generalitat, al cap i casal i a les altres dues diputacions valencianes. El PP s’ha esfondrat estrepitosament en les instàncies institucionals valencianes, però resisteix en el campament d’hivern de la Diputació de Castelló, potser perquè aquest hivern ja va començar una mica abans, amb el via crucis judicial i la presó actual del capitost dels anys daurats del poder provincial, quan no calia remarcar res perquè ja saltava a la vista, es donava per descomptat, tenia carta de naturalesa. La corrupció, que assetja els dirigents desallotjats i pessigats amb les mans a l’olleta del frito, està demolint el PP valencià. Per això es busca una nova imatge a la Diputació de Castelló. Es busca renovar la institució per distanciar-se del panorama ombrívol del context. I així, a la Província tot va més raonablement a fi de bé.\nPot ser per tots aquests motius que els dirigents de la Diputació s’han empescat el dia oficial de la Província i l’alta distinció i els mèrits, atorgats el 2015 per primera vegada i que just acaba d’atorgar aquest 27 de febrer el 2016. Per aquests motiu i sobretot perquè segur que en aquest paquet hi ha molt bones intencions en relació als distingits i meritats, que s’ho mereixen. Després de tot, aquest tipus d’actes dignifiquen la vida pública i estableixen també referents d’exemplaritat que poden servir per orientar la vida de la societat cap a unes determinades fites de progrés i millora. Atorgar distincions és, primer que res, un premi per a qui les atorga. Un premi que li permet rentar una imatge malmesa per anys de clarobscurs i corrupció, en què el concepte d’exemplaritat tenia uns continguts molt diferents. Uns continguts que avui han anat a mal borràs.\nCrida l’atenció que el “dia de la Província” coincideix amb l’inici de les festes de la Magdalena de la ciutat de Castelló de la Plana. Com que la romeria que dóna lloc a la festa va lligada al cicle pasqual, resulta que el “dia de la Província” és mòbil. Va amunt i avall del calendari seguint la contingència del calendari religiós. Una contradicció amb el caràcter cívic i públic que pareix que d’entrada ha de tindre. Les festes cíviques, de motivació política, es basen en la commemoració d’una fita històrica i tenen dia fix en el calendari. El dia de la Província s’ha ubicat en la commemoració del mite fundacional de Castelló, integrada al calendari religiós.\nAl capdavall, no és tant incoherent si es té en compte que el guardó de l’alta distinció i els mèrits, que serveix com a emblema de la celebració, és la de l’arquer de la Valltorta, pintura rupestre prehistòrica. És molt socorregut recórrer a elements identitaris que no comprometen a res i en canvi legitimen el discurs que es vol fer, en el qual, per cert, brilla per la seua absència qualsevol referència a la riquesa lingüística del territori provincial, per exemple. En fer aquesta apropiació simbòlica dels orígens, que vindria a fer pensar que la Província existeix des de la nit dels temps, valdria la pena pensar si té uns plentejaments realment moderns o serveix més bé per perpetuar el que de rupestre arrossega l’actual estructura de l’estat.\n‹ Els empèdocles moderns – Sigurd Hofmann (1994) i l’element 111 (Rg) – roentgeni (unununi, Uuu)\nLa Comunitat ›


Xarrupampolles!!!: Torna el casset!!!\nPublicat per Xarrupampolles a 16:05\ndjxesc 9 de juny de 2011 a les 19:38\nRecord una entrada en que deies torna el Vinil, ara tonra el Cassette !! Per jo el cassette no morirà mentre no tengui per ficar CD's en es cotxo!\nI les cintes que dius de Pearl Jam, me mor de ganes d'escoltar-es!!! Sobretot sa de Ten!!!\nSimu 9 de juny de 2011 a les 21:30\nTot torna Xesc, tot torna...\nDomènec! 12 de juny de 2011 a les 23:44\nEl traste aquest que has comprat és un triomf! Jo tinc que fer una incursió a casa dels pares per rescatar quatre cintes originals de l'època. Moltes coses d'aquells anys les he aconseguit en cd o vinil amb el temps, i moltes altres em faria por tornar a escoltar! Les primeres cintes plenes de talls, vinils ratllats... discs enregistrats en tdk de 90 minuts de cinquena o vuitena generació! Soroll!\nSimu 13 de juny de 2011 a les 1:21\nEl que fa la nostàlgia, eh Domènec? jajajaja\nNo, ara seriosament, bona inversió, ja ho crec. És un aparell que no pot faltar a casa d'algú com jo ;)


"Barcelona es poderosa": LES PENSAVA I LES SABIA TOTES, SEGUR QUE MENJAVA SOPES\nLES PENSAVA I LES SABIA TOTES, SEGUR QUE MENJAVA SOPES\nA Joan Amades l'estimo des del dia que el vaig conèixer. Avui, quan escric això, cumpleix anys, ja n'ha fet 119 anyets. Clar que fa 50 anys que ja és mort però per mi encara té vida. La vida ha quedat en forma d'un fenomenal treball. El seu llegat és sensacional. I aquest ara és l'Any Amades.\nJoan Amades va ser un home apassionat. La seva passió eren les costums tradicionals, les cançons, la literatura de cordill, els objectes de la vida quotidiana on es pot llegir una part de la història íntima de la gent en un determinat moment i alló que deia la gent gran, la paraula que fuig a l'instant. Recopilà informació dels quatre punts del país. Va recòrrer els pobles parlant amb la gent per apaivagar la seva insaciable sed de coneixement. Se'ns dubte que s'ho passava teta.\nAl llarg de molts anys de feina, va deixar 27 carpetes de fitxes del que havia de ser un "Recorregut llegendari pels carrers de la Barcelona Vella": infinitat de llegendes populars, orígens de dites, petites històries conservades de manera oral.\nTotes aquestes fitxes van ser recollides per la seva cunyada, Consol Mallofré, i van ser editades en forma de llibre per Edicions 62, l'any 1984, després d'un excel·lent treball de reordenació, revisió de la part històrica i introducció de intertítols a càrrec de Jaume Fabre i Josep Maria Huertas.\nAquest doble llibre és com la meva Biblia.\nEtiquetes de comentaris: Joan Amades, llibres


Riberaonline.info - Priorat, Ribera d'Ebre i Terra Alta: La Seguretat Social mantindrà tancada l'Oficina que donava servei a la Ribera, el Priorat i la Terra Alta\nLa Seguretat Social mantindrà tancada l'Oficina que donava servei a la Ribera, el Priorat i la Terra Alta\nL'Institut Nacional de la Seguretat Social ha comunicat per carta a la presidenta del Consell Comarcal de la Ribera d'Ebre la decisió de no reobrir l'Oficina de la Seguretat Social de Móra d'Ebre, oficina que fins fa un any donava servei a poblacions de les comarques de la Ribera d'Ebre, la Terra Alta i el Priorat. La carta és la resposta a les queixes formals que els presidents dels consells comarcals afectats van enviar al Ministeri d'Inclusió, Seguretat Social i Migracions ara fa un mes. En la missiva rebuda s'argumenta la decisió "por la imposibilidad de dotarla de efectivos y garantizar su viabilidad a medio y largo plazo".\nEl Consell ha rebut el document coincidit amb el ple d'abril, un ple en el qual s'havia previst la votació d'una moció demanant la reobertura de l'oficina i que ha estat aprovada per unanimitat. "La resposta que hem rebut és una mostra del seu menyspreu cap al territori. A partir d'ara caldrà fer els tràmits via telemàtica o a les oficines de Reus i Tortosa. Tot i que la decisió ja sembla presa, em posaré en contacte amb els altres presidents dels consells comarcals per consensuar els nous passos que cal fer. Lluitarem perquè el territori no perdi serveis", ha explicat Gemma Carim, presidenta del Consell Comarcal de la Ribera d'Ebre. Durant aquest període de tancament, els Consells, des dels seus serveis socials bàsics, han atès la població per a fer tràmits propis de la Seguretat Social: prestacions, ajudes, Ingrés Mínim Vital, consultes sobre expedients de jubilació, orfandat o invalidesa.\nRetirada l'esmena contra l'autonomia municipal\nD'altra banda, a l'inici del ple, s'ha retirat la moció prevista a l'ordre del dia de rebuig a l'esmena de PSOE i Unidas Podemos sobre residus nuclears inclosa a la Ley de Cambio Climático y Transición Energética de l'Estat. El text denunciava que qualsevol actuació relacionada amb residus radioactius de les centrals nuclears queda exceptuada de tot acte de control preventiu municipal. A més deixava els municipis sense veu a l'hora de decidir sobre l'emplaçament d'un Magatzem Temporal Centralitzat. "Aquesta tarda mateix, ERC i Bildu han paralitzat l'esmena al Senat i per això hem proposat de retirar la moció. Tots els grups polítics al Consell hi han estat d'acord", ha precisat Jesús Álvarez, vicepresident del Consell Comarcal de la Ribera.\nEl ple també ha aprovat la congelació de quotes provisionals de serveis socials per aquesta anualitat. D'aquesta manera, previsió d'aportació que fan els municipis no s'incrementa per aquest 2021, com tampoc ho va fer el 2020.


Residence Cucciolo Rimini Itàlia - Ofertes d'hotels amb els MILLORS DESCOMPTES EN LÍNIA\nViale Dandolo 41, Marina Centro, Rimini, Itàlia, 47900 - Excel·lent ubicació - Veure al mapa\nMés informació sobre Residence Cucciolo\nAl visitar Rimini, vosté es sentirà com a casa a Residence Cucciolo, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Rimini dolphinarium, Museo Fellini, Amfiteatre Romà.\nAmb una oferta de serveis hotelers superior i ampla gama d'entreteniment, Residence Cucciolo és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com habitació familiar, servei de bugaderia, ascensor, caixa forta, màquina venedora.\nGaudiu de les comoditats d'alta gama com ara calefacció, balcó/terrassa, aparell de televisió LCD/pantalla de plasma, TV satèl•lit/cable, cuina americana per tal de relaxar-vos després d'un cansat dia. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Amb una localització ideal i amb comoditats imbatibles, Residence Cucciolo no troba competidors en cap categoria.\nDescompte a Residence Cucciolo


Una aplicació per a mòbils permetrà avisar la Policia Local de Castelló d’Empúries en cas d’emergència | Consorci Localret\nUna aplicació per a mòbils permetrà avisar la Policia Local de Castelló d’Empúries en cas d’emergència\nLa Policia Local de Castelló d’Empúries ha incorporat un nou sistema de seguretat ciutadana pensat sobretot pels comerços, però que pot ser igual d’efectiu per les masies i altres habitatges aïllats del municipi. Es tracta d’una aplicació per a mòbils que avisa la Policia Local en cas d’emergència.\nEs tracta d’un sistema d’alarma silenciosa -que municipis com Arenys de Mar, Badalona o Calella ja el tenen operatiu- que s’instal·la als telèfons mòbils intel·ligents (smartphones) amb sistema operatiu Android i que està sincronitzat amb l’actual programa de gestió policial “DRAG”, que utilitza la Policia Local de Castelló d’Empúries (l’Alt Empordà). Una eina que no tindrà cap cost econòmic ni per a l’Ajuntament ni per als usuaris i usuàries del servei.\nUn sol toc per demanar ajut a la Policia Local\nAquesta aplicació permet que, amb un únic toc a la pantalla tàctil del telèfon mòbil, una persona que prèviament s’hagi donat d’alta al servei pugui avisar la Policia Local d’una situació d’emergència. Aquesta alerta arriba immediatament a les dependències policials i s’activa una dotació policial perquè es desplaci al lloc on està ubicada la botiga o habitatge. Les claus d’aquest nou sistema radiquen en la seva discreció i la simplicitat del seu ús (un botó vermell a la pantalla), que fan que la comunicació d’un incident sigui immediata, estalviant el temps que suposa realitzar una trucada telefònica convencional.\nCom s’instal·la aquesta aplicació?\nTotes aquelles persones que vulguin poder fer ús d’aquesta aplicació cal que sol·licitin l’alta del servei “Botó Vermell” a través d’un formulari. Un cop rebuda l’alta, la patrulla de barri visitarà el comerç o masia per tal de realitzar una verificació física de les dades i el comerciant signarà les condicions d’ús del servei. Així mateix, els agents de la Policia Local explicaran a la persona interessada el detall del funcionament del servei i es realitzarà una prova per tal d’assegurar-se que funciona correctament.\nConsorci Localret / Notícies / TIC / Una aplicació per a mòbils permetrà avisar la Policia Local de Castelló d’Empúries en cas d’emergència


Catxalot Studio - BRIEFING 2.0\nEl primer dels briefings correspon al recorregut de la Montserrat Skyrace, una carrera de muntanya que transcorre per un dels llocs més emblemàtics de Catalunya. L’exigència tècnica del recorregut evidencia la importància del vídeo, ja que ressalta informació indispensable pel corredor. Al presentar-li d’una manera innovadora t’assegures que tots ells rebin les pautes partiments abans del tret de sortida. Al lloc web montserratskyrace.com trobareu tota la informació d’aquest esdeveniment esportiu.\nEl segon exemple és el briefing interactiu de la Cursa Nocturna de Rocacorba. En aquest cas, els participants van lluitar colze a colze al llarg de 25 quilòmetres i 2.800 metres de desnivell acumulat. I a més, ho van fer desafiant la obscuritat. Podeu trobar tota la informació a cursanocturnaderocacorba.com.